Paul van Asbroeck

| Mitalit> Maa:   Belgia.Miesten ammunta. Olympialaiset  | Mitalit> Maa:   Belgia.Miesten ammunta. Olympialaiset  | Mitalit> Maa:   Belgia.Miesten ammunta. Olympialaiset  | Maa:   Belgia> Miesten ammunta. |
| --- | --- | --- | --- |
|  Kultaa | Lontoo 1908 | 50 jaardin vapaapistooli |  |
|  Hopeaa | Lontoo 1908 | 50 jaardin vapaapistooli, joukkuekilpailu |  |
|  Pronssia | Pariisi 1900 | 300 m sotilaskivääri, moniasentokilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Lyon 1904 | 50 m pistooli |  |
|  Kultaa | Bryssel 1905 | 300 m vapaakivääri, pysty |  |
|  Kultaa | Bryssel 1905 | 50 m pistooli, joukkuekilpailu |  |
|  Kultaa | Milano 1906 | 50 m pistooli, joukkuekilpailu |  |
|  Kultaa | Zürich 1907 | 50 m pistooli |  |
|  Kultaa | Zürich 1907 | 50 m pistooli, joukkuekilpailu |  |
|  Kultaa | Hampuri 1909 | 50 m pistooli |  |
|  Kultaa | Loosduinen 1910 | 50 m pistooli |  |
|  Kultaa | Loosduinen 1910 | 50 m pistooli, joukkuekilpailu |  |
|  Kultaa | Rooma 1911 | 50 m pistooli, joukkuekilpailu |  |
|  Kultaa | Bayonne-Biarritz 1912 | 50 m pistooli |  |
|  Kultaa | Bayonne-Biarritz 1912 | 50 m pistooli, joukkuekilpailu |  |
|  Kultaa | Viborg 1914 | 50 m pistooli |  |
|  Hopeaa | Bryssel 1905 | 300 m vapaakivääri, asennot, joukkuekilpailu |  |
|  Hopeaa | Bryssel 1905 | 50 m pistooli |  |
|  Hopeaa | Milano 1906 | 50 m pistooli |  |
|  Hopeaa | Zürich 1907 | 300 m vapaakivääri, asennot, joukkuekilpailu |  |
|  Hopeaa | Wien 1908 | 50 m pistooli, joukkuekilpailu |  |
|  Hopeaa | Bayonne-Biarritz 1912 | 300 m vapaakivääri, asennot |  |
|  Hopeaa | Bayonne-Biarritz 1912 | 300 m vapaakivääri, pysty |  |
|  Hopeaa | Reims 1924 | 50 m pistooli |  |
|  Hopeaa | Antwerpen 1930 | 50 m pienoiskivääri, pysty, joukkuekilpailu |  |
|  Pronssia | Lyon 1904 | 300 m vapaakivääri, pysty |  |
|  Pronssia | Milano 1906 | 300 m vapaakivääri, asennot, joukkuekilpailu |  |
|  Pronssia | Milano 1906 | 300 m vapaakivääri, pysty |  |
|  Pronssia | Zürich 1907 | 300 m vapaakivääri, pysty |  |
|  Pronssia | Wien 1908 | 300 m vapaakivääri, asennot |  |
|  Pronssia | Wien 1908 | 300 m vapaakivääri, pysty |  |
|  Pronssia | Hampuri 1909 | 300 m vapaakivääri, asennot |  |
|  Pronssia | Hampuri 1909 | 300 m vapaakivääri, asennot, joukkuekilpailu |  |
|  Pronssia | Loosduinen 1910 | 300 m vapaakivääri, asennot, joukkuekilpailu |  |
|  Pronssia | Rooma 1911 | 300 m vapaakivääri, asennot, joukkuekilpailu |  |
|  Pronssia | Viborg 1914 | 50 m pistooli, joukkuekilpailu |  |
|  Pronssia | Sankt Gallen 1925 | 50 m pistooli |  |
Paul van Asbroeck (1. toukokuuta 1874 – 1959) oli belgialainen ampuja ja olympiavoittaja. Hän osallistui Pariisin 1900, Lontoon 1908, Antwerpenin 1920, Pariisin 1924, ja Berliinin 1936 kesäolympialaisiin kivääri ja pistoolilajeissa. Van Asbroeck voitti Pariisissa jaetun pronssimitalin yhdessä norjalaisen Ole Østmon kanssa 300 metrin sotilaskiväärin moniasentokilpailusta. Hän sai Lontoossa kahdeksan vuotta myöhemmin kaksi mitalia, kultaa 50 jaardin vapaapistoolista ja hopeaa saman lajin joukkuekilpailusta. Asbroeck voitti urallaan 50 metrin pistoolin maailmanmestaruuden yhteensä kuusi kertaa. Maailmanmestaruusmitaleja van Asbroeck sai myös kiväärillä. Vielä vuonna 1930 hän oli voittamassa hopeamitalia Belgian joukkueessa pienoiskiväärin pystyasentokilpailussa.
Henkilökohtaisia MM-mitaleja van Asbroeckilla on 20 (7-5-8), jolla hän sijoittuu miesten kaikkien aikojen mitalitilastossa kuudenneksi edellään neljä sveitsiläistä ja Ruotsin Torsten Ullman.
Van Asbroeck voitti Lyonin MM-kisoissa 1904 vapaapistoolin mestaruuden tuloksella 484. Seuraavana vuonna hän voitti MM-kullan Brysselin MM-kisoissa vapaakiväärin pystyasennossa tuloksella 326. Zürichin MM-kisoissa 1907 hän voitti vapaapistoolin MM-kullan tuloksella 504. Hän voitti vapaapistoolin maailmanmestaruuden myös Hampurin MM-kisoissa 1909 pistein 518. Seuraavana vuonna Loosduinenin MM-kisoissa hän uusi vapaapistoolin maailmanmestaruutensa tuloksella 528. Van Asbroeck uusi vapaapistoolin maailmanmestaruutensa myös Biarritzin MM-kisoissa 1912, jolloin hänen voittotuloksensa oli 520, ja Viborgin MM-kisoissa 1914 tuloksella 528.
Van Asbroeck ampui vuonna 1905 maailmanennätyksen vapaakiväärin pystyasennon 40 laukauksella tuloksella 326. Se paransi Franz Böcklin edellistä ennätystä 11 pisteellä ja pysyi voimassa neljä vuotta, kunnes Emil Pachmayr teki vuonna 1909 tuloksen 334. Van Asbroeck teki myös neljä maailmanennätystä vapaapistoolin 50 metrin 60 laukauksella. Hänen vuonna 1905 ampuma tuloksensa 507 rikkoi Karl Rödererin edellisen ennätyksen neljällä pisteellä. Konrad Stäheli ampui seuraavana vuonna 512, mutta van Asbroeck onnistui saamaan ennätyksen takaisin 1909 tuloksella 518. Hänen viimeinen ennätyksensä oli vuonna 1912 ammuttu 540. Se pysyi voimassa aina vuoteen 1929 saakka, kunnes Fritz Zulauf rikkoi sen.